МИНИСТЕРСТВО НА ВЪТРЕШНИТЕ РАБОТИ

рег. № 8121р-17550, екз. № ед.
18.09.2026 г.
ОБЯВЛЕНИЕ

На основание чл. 10а, ал. 2 от Закона за държавния служител (ЗДСл), чл. 14 от Наредбата за провеждане на конкурсите и подбора при мобилност на държавни служители (НПКПМДСл), т. I. от заповед № 8121з-1065/24.06.2026 г. на министъра на вътрешните работи за възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-14888/15.09.2026 г., обявява конкурс за 1 (една) вакантна длъжност
ГЛАВЕН ЮРИСКОНСУЛТ 
в отдел ,,Нормотворческа дейност“ при дирекция ,,Правно-нормативна дейност“ - МВР, длъжностно ниво 5, съгласно Класификатора на длъжностите в администрацията, наименование на длъжностното ниво: експертно ниво 1Б.
І. Минимални изисквания и специфични изисквания за заемане на длъжността:

1.
Образователно-квалификационна степен „магистър“;

2.
Професионален опит – 4 години и/или минимален ранг II младши;

3.
Област на висшето образование - социални, стопански и правни науки, съгласно т. 10 от приложението към чл. 108 от Правилника за устройството и дейността на Министерството на вътрешните работи (ПУДМВР);

4.
Професионално направление - право с придобита юридическа правоспособност, съгласно т. 10 от приложението към чл. 108 от ПУДМВР;

5.
Кандидатите да отговарят на изискванията на чл. 7 от Закона за държавния служител;
6.
Да притежават или да получат разрешение за достъп до класифицирана информация до ниво на сигурност „Секретно“, определено на основание чл. 37, ал. 1 от Закона за защита на класифицирана информация (ЗЗКИ) в списък на длъжностите, за които се изисква достъп до съответното ниво на класифицирана информация, представляваща държавна тайна. Съгласно чл. 10д, ал. 4 от ЗДСл, актът за назначаване се издава в 14-дневен срок от получаване на разрешението за достъп, когато не е представен такъв документ.
II. Начин за провеждане на конкурса:

- Решаване на тест за познания от професионалната област на длъжността и относно администрацията, в която е конкурсната длъжност;
- Интервю.
III. Необходими документи, място и срок на подаването им:
1.
Писмено заявление за участие в конкурса по образец съгласно Приложение № 3 към чл. 17, ал. 2 от НПКПМДСл;
2.
Декларация по чл. 17, ал. 3, т. 1 от НПКПМДСл - по образец;
3.
Копия от документ за придобита образователно-квалификационна степен, допълнителна квалификация и правоспособност, които се изискват за длъжността. Ако дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4.
Копие от документите, които удостоверяват продължителността на професионалния опит;
5.
Други документи, свързани с изискванията за заемане на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и ППЗЗКИ.
Съгласно чл. 14, ал. 4 от НПКПМДСл, български граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавна администрация при постигнати равни крайни резултати от проведената процедура.

Подаване на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: konkursi-zdsl@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от публикуване на обявлението за конкурса, на адрес: гр. София, ул. „6-ти Септември“ № 29, всеки работен ден от 10:00 ч. до 12:00 ч. и от 14:00 ч. до 16:00 ч., телефон за справки и допълнителна информация - 02/982 31 04 и 02/982 43 62.
IV. Описание на длъжността, съгласно длъжностната характеристика:
· Изготвя или участва в изготвянето на проекти на нормативни актове и ненормативни актове, които министърът на вътрешните работи внася за разглеждане в Министерския съвет;

· Изготвя или участва в изготвянето на проекти на нормативни актове и други актове на министъра на вътрешните работи;

· Извършва сравнително-правни изследвания и правно-аналитична дейност и дава предложения на министъра на вътрешните работи за изготвяне на проекти на нормативни и ненормативни актове или промени в законодателството; 

· Дава становища по законосъобразност на проектите на нормативни актове и ненормативни актове, изготвени от други структури на министерството, както и по законопроекти на народни представители, министри, ръководители на ведомства, други държавни органи, организации и други;

· Подготвя за публикуване на страницата на министерството законопроекти, проекти на нормативни актове на Министерския съвет и проекти на нормативни актове на министъра на вътрешните работи;
· Участва в състава на междуведомствени работни групи за подготовка на проекти на нормативни актове в областите от компетентност на различни министерства или други ведомства;
· Участва в заседанията на комисиите на Народното събрание при обсъждането на законопроекти;

· Изготвя проекти на становища на министъра на вътрешните работи по проекти на актове на Министерския съвет, изпратени за съгласуване по реда на Устройствения правилник на Министерския съвет и на неговата администрация;

· Участва в разработването на проекти на нормативни актове за хармонизиране на българското законодателство с правото на Европейския съюз в областите от компетентността на МВР

· Участва в изготвянето на становища по конституционни дела, по които министерството е конституирано като страна;

· Участва в изготвянето на становища по жалби срещу подзаконови нормативни актове, приети от Министерския съвет или издадени от министъра на вътрешните работи, по които са образувани дела пред Върховния административен съд;

· Проучва резултатите от прилагането на нормативните актове в министерството и изготвя предложения до ръководството на министерството за усъвършенстването или изменението им;

· Дава становища при възникнали въпроси, свързани с прилагането на нормативните актове;

· Оказва методическа помощ на правните звена в други структури на министерството;

· Подготвя материалите за дневния ред за заседанията на Министерския съвет;

· По разпореждане на ръководството на министерството изготвя становища по сигнали и предложения на граждани и организации по въпроси, свързани с дейността на министерството;

· Спазва изискванията на Закона за защита на класифицираната информация и правилника за прилагането му;

· Спазва правилата, определени в Кодекса за поведение на служителите в държавната администрация;

· Познава функциите на основните структури на министерството;


· Спазва правилата за безопасни и здравословни условия на труд;

· Работи само с изправни съоръжения, машини, уреди, апарати и др., като при констатиране на неизправност да уведоми директора на дирекция „Правно-нормативна дейност“;

· Носи отговорност за собствената си безопасност, както и за безопасността на лицата, които могат да пострадат от неговите действия или бездействия;

· Информира незабавно директора на дирекция „Правно-нормативна дейност“ за всяка възникнала обстановка при работа, която може да представлява непосредствена опасност за неговото здраве;

· Спазва трудовата дисциплина, установения ред и изискванията на нормативните актове по безопасността, хигиената на труда и противопожарната охрана;

· Явява се на работа в състояние, което позволява да изпълнява служебните си задължения;

· Изпълнява и други задачи, възложени от директора на дирекция „Правно-нормативна дейност“ и от началника на отдел „Нормотворческа дейност“ в рамките на предоставените правомощия.

V. Граници (от-до) на заплатата, определена за длъжността за степен 1 - от 620,20 евро до 1379 евро, съгласно Наредба за заплатите на служителите в държавната администрация.
При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
VІ. Брой работни места, за които е обявен конкурс за длъжността: 1 бр.
VIІ. Списъци и други съобщения във връзка с конкурса да бъдат обявявани на електронната страница на дирекция „Човешки ресурси” - МВР - в интернет и интернет.

